(ג) הורשע העבריין בפעם השלישית, ייענש במוות או מאסר עולם.ב-9 ביולי 2020, ביטלה סודאן את עונש המוות בהרשעה שלישית. אין מקרים מתועדים של הוצאות להורג לאורך השנים בעוד מועצת הריבונות הסודנית ביטלה גם את הטלת 100 המלקות, והוסיפה שנתיים לעונש בגין עבירה שנייה במקום. המועצה שינתה את עונש ההרשעה השלישי מעונש מוות למאסר עולם למאסר עולם בלבד. עבירה ראשונה נענשת כעת עד כחמש שנים ועבירה שנייה עד שבע שנים. פעילי זכויות להט"ב סודאנים בירכו על השינוי כ-"צעד ראשון נהדר", אך הצהירו כי "אינו מספיק", בעוד המטרה הסופית "אמורה להיות אי-הפללתה של פעילות הומוסקסואלית בין גברים לחלוטין".
תנאי מחיה.
דו"ח זכויות האדם של משרד החוץ האמריקאי לשנת 2011 מצא כי,"החוק אוסר על "מעשה סדום". עם זאת, לא היו דיווחים על החלת עונשיו. לא היו ארגוני להט"ב ידועים. אפליה חברתית רשמית על רקע נטייה מינית וזהות מגדרית הייתה נפוצה. אנשי המשמר תקפו חשודים בהומוסקסואליות ולסביות בהתעללות אלימה, בעוד הפגנות פומביות נגד הומוסקסואליות".
אגודת הלהט"ב הסודאנית הראשונה אשר הוקמה במדינה, "Freedom Sudan", נוסדה בדצמבר 2006. עם זאת, לא היה נראה המשך פעילותה של האגודה באופן מקוון לאחר ינואר 2015. קבוצת להט"ב סודאנית נוספת, "Rainbow Sudan", נוסדה ב-9 בפברואר 2012. מייסדה המכונה מוחמד הצהיר באומרו כי,"חבר יקר שלי נתן לי את הרעיון לממן את "Rainbow Sudan". התחלנו לעבוד יחד בשביל זה וגם עכשיו הוא עוזר לי מאוד בפרויקט הזה. עכשיו יש לנו כמה קבוצות שעובדות באופן מקוון ולא מקוון. אנחנו יוצרים רשת קטנה של אנשים שפועלים בצורה מאורגנת כדי לקדם כמה שיותר נושאי להט"ב, להראות מי אנחנו, לעצור אפליה ולראות את זכויותינו מוכרות. אנו מספקים חינוך מיני, תמיכה פסיכולוגית ורגשית והגנה".
נואה אמבמבה
נואה אמבמבה-מואנדה (בצרפתית: Noah Mbamba-Muanda; נולד ב-5 בינואר 2005 באיקסל שבבלגיה) הוא כדורגלן בלגי המשחק בעמדת הקשר האחורי בקבוצת קלאב ברוז' מליגת העל הבלגית.
קריירת מועדונים.
אמבמבה שיחק במחלקת הנוער של ראסינג גנק, ובשנת 2020 עבר למחלקת הנוער של קלאב ברוז' והחל לשחק בקבוצת המילואים שלה.
ב-23 במאי 2021 ערך אמבמבה את הופעת הבכורה שלו במועדון, בהפסד 2-1 לראסינג גנק במסגרת ליגת העל הבלגית לעונת . זו הייתה הופעתו היחידה במדי המועדון בעונה זו.
ב-19 באוקטובר 2021 ערך אמבמבה את הופעת הבכורה שלו בליגת האלופות, בהפסד 5-1 למנצ'סטר סיטי במסגרת שלב הבתים לעונת 2021/2022.
תארים.
קלאב ברוז
המושל הכללי של ברבדוס
המושל הכללי של ברבדוס (באנגלית: Governor-General of Barbados) היה נציגו של המונרך של ברבדוס החל מעצמאותה של ברבדוס ב-1966 ועד להפיכתה לרפובליקה ב-2021. על פי סדר הקדימויות של ברבדוס, המושל הכללי היה הראשון על פני כל אישי הממשל של המדינה.
תפקיד המושל הכללי הוגדר על פי פרק 4 לחוקת ברבדוס. המושל הכללי מונה על ידי המלכה בעצת ראש ממשלת ברבדוס. המושל הכללי החזיק סמכויות ביצועיות ונתן הסכמה להצעות חוק בשמו של המונרך ובכך הפך אותם לחוקים. חוקת ברבדוס הגבילה את סמכויות המושל הכללי, ששיטת הממשל שלה הייתה מונרכיה חוקתית. לפיכך היא הגבילה למעשה את סמכויות המלכה, כפי שהגבילה את סמכויות המושל הכללי, שברוב המקרים הפעיל את סמכויותיו בעצת ראש הממשלה וגורמים אחרים בברבדוס, באופן דומה לנשיא ברבדוס כיום.
משרת המושל הכללי נוצרה כאשר ב-1966 קיבלה ברבדוס את עצמאותה. מאז ראשית הקולוניאליזציה של ברבדוס על ידי הממלכה המאוחדת ועד קבלת העצמאות, כיהנו בברבדוס 68 מושלים, ואחריהם כיהנו 8 מושלים כלליים. ב-20 בנובמבר 2021 הפכה ברבדוס לרפובליקה ומשרת המושל הכללי בוטלה.
תפקידים.
המלכה, בעצת ראש ממשלת ברבדוס, מינתה מושל כללי כנציגה בברבדוס. הן המלכה והן המושל הכללי החזיקו ברוב הסמכויות במדינה, אם כי רק במקרים נדירים נעשה בהן שימוש באופן חד-צדדי. סמכויות אלו הופעלו רק במקרי חירום או במצב מלחמה.
המושל הכללי ייצג את המלכה באירועים טקסיים כמו פתיחת הפרלמנט ובחלוקת תוארי כבוד ומצעדים צבאיים. על פי החוקה, ניתנה למושל הכללי הסמכות לפעול בעניינים מסוימים. לדוגמה, במינוי פקידי הממשל האזרחיים, בהענקת חנינות ובפיזור הפרלמנט. אך רק במעט מאוד מקרים הוסמך המושל הכללי לפעול אך ורק על דעת עצמו, ובדרך כלל נדרשה חתימת קיום של ראש הממשלה כדי להפעיל את סמכויות המושל הכללי.
המושל הכללי גם ישב בראש המועצה המלכותית של ברבדוס.
שבועת האמונים.
על פי חוקת ברבדוס, שבועת האמונים של המושל הכללי של ברבדוס הייתה:
ביטול המשרה.
בספטמבר 2020 הודיע ברבדוס על ביטול המלוכה של ברבדוס ומשרת המושל הכללי, ומלכת ברבדוס הוחלפה בנשיאת ברבדוס, שנושאת תפקיד טקסי. המושלת הכללית האחרונה, סנדרה מייסון, נבחרה ב-20 באוקטובר 2021, והושבעה כנשיאה ב-30 בנובמבר אותה שנה.
בילי קטקאופומפון
בילי קטקאופומפון (בצרפתית: Billy Ketkeophomphone; נולד ב-24 במרץ 1990 בשמפיני-סור-מארן שבצרפת) הוא כדורגלן לאי יליד צרפת המשחק בעמדת החלוץ בקבוצת סרי פהנג מליגת העל המלזית ובנבחרת לאוס.
קריירת מועדונים.
בנעוריו, החל קטקאופומפון לשחק בראסינג פריז, ובשנת 2006 עבר לאקדמיית קליירפונטיין היוקרתית. לאחר עונה אחת, חתם בשטרסבורג. בקיץ 2008 קודם לקבוצה הבוגרת של המועדון.
ב-20 במאי 2011 חתם קטקאופומפון על חוזה לחמש עונות בפ.צ. סיון מליגת העל השווייצרית. ב-31 בינואר 2012 הוא שוחרר מהמועדון, וחזר לצרפת על-מנת לחתום בטור.
ב-16 ביוני 2015 חתם קטקאופומפון באנז'ה, העולה החדשה לליגת העל הצרפתית. הוא השחקן הדרום אסייתי הראשון ששיחק בליגת העל הצרפתית. בעונתו הראשונה במועדון ערך 38 הופעות בכל המסגרות, בהן הבקיע ששה שערים. בעונתו השנייה במועדון סבל קטקאופומפון מפציעה בברכו, שהשביתה אותו למשך מרבית העונה.
ב-31 באוגוסט 2018 חתם באוסר מהליגה הצרפתית השנייה.
ב-20 בנובמבר 2019 חתם בשולה מהליגה הצרפתית השלישית.
ב-1 ביולי 2020 חתם קטקאופומפון בדנקרק מהליגה הצרפתית השנייה.
ב-28 בינואר 2022 הצטרף לסרי פהנג מליגת העל המלזית.
קריירה בין־לאומית.
קטקאופומפון נולד להורים מהגרים לאים שברחו לצרפת בשנות ה־80 של המאה ה-20, והביע את רצונו לשחק ולייצג את לאוס ברמה הבין־לאומית. בשנת 2021 הוא זומן לסגל נבחרת לאוס לקראת טורניר אליפות דרום־מזרח אסיה בכדורגל 2020. ב־6 בדצמבר 2021 הוא ערך את הופעת הבכורה שלו בנבחרת, בהפסד 2-0 לנבחרת וייטנאם במסגרת הטורניר.
Moral of the Story
Moral of the Story הוא סינגל של הזמרת האמריקאית אש, המופיע במיני-אלבום השני שלה, "Moral of the Story: Chapter 1", ובאלבום האולפן הראשון שלה, "Ashlyn". השיר זכה לפופולריות לאחר שהושמע בסרט . השיר נכתב על ידי אש, קייסי סמית' ונואה קונרד, והופק על ידי נואה קונרד ופיניאס או'קונל.
נכון לדצמבר 2021, השיר הושמע למעלה מ-334 מיליון פעמים בספוטיפיי.
ביקורת.
גרגורי קסטל מ-"Earmilk", תיאר את השיר כ"בלדת אהבה מפוכחת עם מילים מושכות תשומת לב, [שכתבה אש ב]סאטירה כובשת ופוגעת".
וידאו קליפ.
הווידאו קליפ של השיר, יצא בערוץ היוטיוב של אש, ב-14 בפברואר 2019. נכון לדצמבר 2021, הווידאו קליפ נצפה למעלה מ-61 מיליון פעמים.
גרסת נייל הורן.
גרסה מחודשת של השיר, בשיתוף הזמר האירי, נייל הורן, יצאה ב-17 ביוני 2020. הגרסה המחודשת נכללת באלבום האולפן הראשון של אש, "Ashlyn".
נכון לדצמבר 2021, הגרסה הושמעה למעלה מ-118 מיליון פעמים בספוטיפיי.
פטאייר
פטאיר (ערבית: فطاير; פרסית: پطلیر) הוא מאפה בצק שמרים ממולא מאזור הלבנט. המילויים הנפוצים ביותר הם בשר ותרד, אך ניתן למצוא פטאיר גם במילוי עלים אחרים כדוגמת מנגולד ובמילוי גבינות כגון גבינה עכואית או פטה. צורתו דומה לזו של אוזן המן ולשל הסמבוסק, אך בשונה מהסמבוסק, אופים אותו בתנור ולא בטיגון בשמן עמוק.
הפטאייר נאכל בעיקר באזור הלבנט, במדינות כמו לבנון, סוריה, ירדן וישראל, אך ניתן למצוא אותו גם במדינות מזרח תיכוניות אחרות כדוגמת מצרים, טורקיה, עיראק, ערב הסעודית וכווית. הפטאייר פופולרי גם בארגנטינה, שם הוא קרוי "אמפנדס ערבי".
באחת הגרסאות הנפוצות של הפטאייר בסוריה מוסיפים למלית אגוזים קצוצים ורכז רימונים, לעומת המתכון הנהוג בקרב הפלסטינים שבו אין אגוזים ורכז הרימונים מוחלף במיץ לימון.
זכויות להט&quot;ב בסומליה
זכויותיהם של לסביות, הומואים, טרנסג'נדרים וביסקסואלים (להט"ב) בסומליה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית בקרב גברים ובקרב נשים היא פלילית מאז 1964 על פי חוק השריעה האסלאמי, ועונשה בין שלושה חודשים לשלוש שנות מאסר (באזורים שבשליטת הממשלה), ובעונש מוות באזורים הנשלטים על ידי א-שבאב ובג'ובלנד.
מעמד בחוק.
מזרח אפריקה האיטלקית.
ב-1940 כבשה איטליה את סומלילנד הבריטית וסיפחה אותה למזרח אפריקה האיטלקית. בעוד באיטליה לא היו חוקים נגד "מעשי סדום" מאז 1890, המשטר הפשיסטי עדיין העניש הומוסקסואלים. ב-1941 כבשו הבריטים מחדש את סומלילנד הבריטית והחזירו את חוקי הסדום בשטחם אשר המשיכו להעניש הומוסקסואליות בהסכמה בחוק.
פרוטקטורט החוף הסומלי הבריטי.
לפני קבלת עצמאותה של סומליה מהבריטים, הוחל חוק העונשין ההודי משנת 1860 אשר המשיך להפליל מעשים הומוסקסואלים.
הרפובליקה הסומלית.